S-2294/2019

Dómur:

Mál þetta, sem var tekið dóms 12. febrúar 2020, höfðaði lögreglustjórinn á höfuðborgarsvæðinu með ákæru 26. nóvember 2019 á hendur D-x-x P-x-x W-x-x, kt. 0000000000, […]

:,, fyrir eftirtalin umferðar og hegningarlagabrot með því að hafa:

1. Miðvikudaginn 19. júní 2019 tekið bifreiðina […] heimildarlaust við [...] og ekið henni án gildra ökuréttinda víðsvegar um höfuðborgarsvæðið, en lögregla hafði afskipti af ákærðu síðar sama dag við [...] .

Telst brot þetta varða við 1. mgr. 259. gr. almennra hegningarlaga nr. 19/1940 og 1. mgr. 48. gr., sbr. 1. mgr. 100. gr. umferðarlaga nr. 50/1987.

2. Mánudaginn 19. ágúst 2019 ekið bifreiðinni […] án gildra ökuréttinda um Heiðmerkurveg í Reykjavík, neðan við Vífilstaðahlíð, þar sem lögregla hafði afskipti af ákærðu.

Telst brot þetta varða við 1. mgr. 48. gr., sbr. 1. mgr. 100. gr. umferðarlaga nr. 50/1987.

3. Föstudaginn 23. ágúst 2019 ekið bifreiðinni […] án gildra ökuréttinda og óhæf til að stjórna henni örugglega vegna áhrifa ávana og fíkniefna og slævandi lyfja (í blóði mældist alprazólam 36 ng/ml, amfetamín 70 ng/ml og tetrahýdrókannabínól 7,1 ng/ml) um Hlíðarberg í Hafnarfirði, að [...]

, þar sem lögregla stöðvaði aksturinn.

Telst brot þetta varða við 1., sbr. 2. mgr. 44. gr., 1., sbr. 2. mgr. 45. gr. a. og 1. mgr. 48. gr., allt sbr. 1. mgr. 100. gr. umferðarlaga nr. 50/1987.

4. Miðvikudaginn 28. ágúst 2019 ekið bifreiðinni […] án gildra ökuréttinda og óhæf til að stjórna henni örugglega vegna áhrifa ávana og fíkniefna (í blóði mældist tetrahýdrókannabínól

5,5 ng/ml) um Hamraborg í Kópavogi, [...]

, þar sem lögregla hafði afskipti af ákærðu.

Telst brot þetta varða við 1., sbr. 2. mgr. 45. gr. a. og 1. mgr. 48. gr., sbr. 100. gr. umferðarlaga nr. 50/1987.

5. Fimmtudaginn 5. september 2019 ekið bifreiðinni […] án gildra ökuréttinda og óhæf til að stjórna henni örugglega vegna áhrifa ávana og fíkniefna og slævandi lyfja (í blóði mældist alprazólam 24 ng/ml, amfetamín 55 ng/ml og tetrahýdrókannabínól 8,4 ng/ml) austur Flatahraun í Hafnarfirði, við Atlantsolíu, þar sem lögregla stöðvaði aksturinn.

Telst brot þetta varða við 1., sbr. 2. mgr. 44. gr., 1., sbr. 2. mgr. 45. gr. a. og 1. mgr. 48. gr., allt sbr. 1. mgr. 100. gr. umferðarlaga nr. 50/1987.

6. Sunnudaginn 8. september 2019 ekið bifreiðinni […] án gildra ökuréttinda og óhæf til að stjórna henni örugglega vegna áhrifa ávana og fíkniefna (í blóði mældist amfetamín 300 ng/ml og tetrahýdrókannabínól 8,4 ng/ml) um Arnarnesveg í Garðabæ, austan við Reykjanesbraut, þar sem lögregla stöðvaði aksturinn.

Telst brot þetta varða við 1., sbr. 2. mgr. 45. gr. a. og 1. mgr. 48. gr., sbr. 100. gr. umferðarlaga nr. 50/1987.

7. Sunnudaginn 15. september 2019 ekið bifreiðinni […] án gildra ökuréttinda um [...]

, [...]

, þar sem árekstur varð og ekki sinnt skyldum sínum við umferðaró happ heldur ekið á brott frá vettvangi.

Telst brot þetta varða við 1. mgr. 10. gr. og 1. mgr. 48. gr., sbr. 1. mgr. 100. gr. umferðarlaga nr. 50/1987.

Þess er krafist að ákærða verði dæmd til refsingar, til greiðslu alls sakarkostnaðar og til að sæta sviptingu ökuréttar skv. 101. og 102. gr. laga nr. 50/1987.“

Ákærða hefur fyrir dómi skýlaust játað að hafa framið þau brot sem henni er gefin að sök. Í ljósi játningar ákærðu var ákveðið að fara með málið samkvæmt 164. gr. laga nr. 88/2008 um meðferð sakamála. Var málið því tekið til dóms án frekari sönnunarfærslu eftir að sækjanda og ákærðu hafði verið gefinn kostur á að tjá sig um lagaatriði máls og ákvörðun viðurlaga.

Að mati dómsins samrýmist játning ákærðu framkomnum gögnum. Brot ákærðu teljast því sönnuð. Brot ákærðu eru réttilega heimfærð til refsiákvæða í ákæru hvað varðar hegningaralagabrot ákærðu og þágildandi ákvæði eldri umferðarlaga nr. 50/1987. Öll umferðarlagabrot ákærðu teljast nú varða við 1. mgr. 58. gr., sbr. 1. mgr. 95. gr. núgildandi umferðarlaga nr. 77/2019. Þá teljast brot ákærðu í liðum 36 nú jafnframt varða við 1. sbr. 2. mgr. 50. gr., sbr. 1. mgr. 95. gr. núgildandi umferðarlaga nr. 77/2019. Brot ákærðu í ákæruliðum 3 og 5 teljast nú jafnframt varða við 1. sbr. 2. mgr. 48. gr., sbr. 1. mgr. 95. gr. núgildandi umferðarlaga nr. 77/2019. Þá telst brot ákærðu í ákærulið 7 nú jafnframt varða við 1. mgr. 14. gr., sbr. 1. mgr. 95. gr. núgildandi umferðarlaga nr. 77/2019.

Ákærða er fædd […] og hefur ekki áður sætt refsingu samkvæmt framlögðu sakavottorði.

Samkvæmt framangreindu og að brotum ákærðu virtum verður refsing ákærðu ákveðin fangelsi í 30 daga, en þá refsingu þykir mega binda skilorði á þann veg sem í dómsorði greinir.

Samkvæmt 4. mgr. 77. gr. almennra hegningarlaga nr. 19/1940 skal ákærða nú jafnframt greiða 1.060.000 króna sekt til ríkissjóðs og komi 40 daga fangelsi í stað sektarinnar verði hún eigi greidd innan fjögurra vikna frá birtingu dómsins.

Með vísan til framangreinds ber í samræmi við kröfugerð ákæruvalds og með vísan til 99. og 101. gr. umferðarlaga nr. 77/2019, að svipta ákærðu ökurétti í tvö ár og sex mánuði frá birtingu dóms þess að telja.

Samkvæmt 1. mgr. 235. gr. laga nr. 88/2008 um meðferð sakamála verður ákærða dæmd til að greiða allan sakarkostnað málsins sem, samkvæmt framlögðu yfirliti um slíkan kostnað og með stoð í öðrum meðfylgjandi gögnum, nemur 637.681 krónum.

M-kvk-nf H-kvk-nf H-kvk-nf, aðstoðarmaður dómara, kveður upp dóm þennan.

DÓMSORÐ:

Ákærða, D-x-x P-x-x W-x-x, sæti fangelsi í 30 daga, en fresta skal fullnustu þeirrar refsingar og skal hún niður falla að liðnum tveimur árum frá uppkvaðningu dóms þessa, haldi ákærða almennt skilorð 57. gr. almennra hegningarlaga nr. 19/1940.

Ákærða greiði jafnframt 1.060.000 króna sekt til ríkissjóðs og komi 40 daga fangelsi í stað sektarinnar verði hún eigi greidd innan fjögurra vikna frá birtingu dóms þessa.

Ákærða er svipt ökurétti í tvö ár og sex mánuði frá birtingu þessa dóms að telja.

Ákærða greiði 637.681 krónur í sakarkostnað.

M-kvk-nf H-kvk-nf H-kvk-nf

Ákærða er fædd […] og hefur ekki áður sætt refsingu samkvæmt framlögðu sakavottorði.

Samkvæmt framangreindu og að brotum ákærðu virtum verður refsing ákærðu ákveðin fangelsi í 30 daga, en þá refsingu þykir mega binda skilorði á þann veg sem í dómsorði greinir.

Samkvæmt 4. mgr. 77. gr. almennra hegningarlaga nr. 19/1940 skal ákærða nú jafnframt greiða 1.060.000 króna sekt til ríkissjóðs og komi 40 daga fangelsi í stað sektarinnar verði hún eigi greidd innan fjögurra vikna frá birtingu dómsins.

Með vísan til framangreinds ber í samræmi við kröfugerð ákæruvalds og með vísan til 99. og 101. gr. umferðarlaga nr. 77/2019, að svipta ákærðu ökurétti í tvö ár og sex mánuði frá birtingu dóms þess að telja.

Samkvæmt 1. mgr. 235. gr. laga nr. 88/2008 um meðferð sakamála verður ákærða dæmd til að greiða allan sakarkostnað málsins sem, samkvæmt framlögðu yfirliti um slíkan kostnað og með stoð í öðrum meðfylgjandi gögnum, nemur 637.681 krónum.

M-kvk-nf H-kvk-nf H-kvk-nf, aðstoðarmaður dómara, kveður upp dóm þennan.

DÓMSORÐ:

Ákærða, D-x-x P-x-x W-x-x, sæti fangelsi í 30 daga, en fresta skal fullnustu þeirrar refsingar og skal hún niður falla að liðnum tveimur árum frá uppkvaðningu dóms þessa, haldi ákærða almennt skilorð 57. gr. almennra hegningarlaga nr. 19/1940.

Ákærða greiði jafnframt 1.060.000 króna sekt til ríkissjóðs og komi 40 daga fangelsi í stað sektarinnar verði hún eigi greidd innan fjögurra vikna frá birtingu dóms þessa.

Ákærða er svipt ökurétti í tvö ár og sex mánuði frá birtingu þessa dóms að telja.

Ákærða greiði 637.681 krónur í sakarkostnað.

M-kvk-nf H-kvk-nf H-kvk-nf